Glao ar Iarratais do phoist mar Oifigigh Tionscadail san Aonad Sábháilteachta

Gníomhaire Sealadach 2(f) (AD6) - d’fhonn liosta ionadaithe a bhunú - ERA/AD/2016/003-OPE

|  |
| --- |
| SAINCHUNTAS AR AN bPOST |
| Oibreoidh an sealbhóir poist san Aonad Sábháilteachta, agus é/í faoi fhreagracht duine de na Cinn Earnála. Ó tharla gur post íogair atá i gceist, beidh ar an iarrthóir rathúil ardacmhainn rúndachta a choinneáil.  Príomhchúraimí agus príomhfhreagrachtaí:   * Obair maidir le forbairt saincheisteanna sábháilteachta a stiúradh, lena n-áirítear fachtóirí daonna agus an cultúr sábháilteachta; agus saineolas ábhartha a chur le tionscadail a bhaineann le tuairisciú teagmhais, samhaltacha aibíochta, measúnú riosca; * Rannchuidiú chun coincheapa iniúchta nó monatóireachta a fhorbairt tuilleadh; * Cuidiú chun córais bainistíochta sábháilteachta a chur chun cinn agus a mhonatóiriú; * Rannchuidiú chun prionsabail measúnaithe comhlíonta a fhorbairt, a chur chun cinn agus a mhonatóiriú, agus maoirseacht a dhéanamh ar chórais bainistíochta sábháilteachta; * Rannchuidiú chun gníomhaíochtaí iniúchta timpistí a chomhchuibhiú agus a mhonatóiriú, cúiseanna timpistí agus teagmhais a rangú agus gníomhaíochtaí eile tuairiscithe; * Tacaíocht a chur ar fáil chun líonraí geallsealbhóirí arna bhunú faoi shamhaltú Rioscaí Sábháilteachta a eagrú agus a bhainistiú; * A bheith páirteach i measúnú ar fheidhmíocht sábháilteachta iarnróid sna Ballstáit éagsúla; * Cuidiú chun tuairimí teicniúla a ullmhú don Choimisiún Eorpach maidir le gnéithe sábháilteachta, lena n-áirítear trasuíomh agus cur chun feidhme na reachtaíochta Eorpaí; * Tacú le bainistíocht geallsealbhóirí an Aonaid Sábháilteachta agus le cumarsáid inmheánach agus sheachtrach. |

|  |
| --- |
| *CÁILÍOCHTAÍ GAIRMIÚLA AGUS RIACHTANAIS EILE* |
| D’fhonn iad a bheith incháilithe, ní mór d’iarrthóirí gach ceann de na critéir incháilitheachta atá sonraithe thíos a chomhlíonadh tráth an dáta deiridh ar a nglacfar le hiarratais:  **CRITÉIR INCHÁILITHEACHTA**   * Leibhéal oideachais a chomhfhreagraíonn do staidéar críochnaithe ollscoile atá fianaithe le dioplóma[[1]](#footnote-1) sa chás go maireann an ghnáth-thréimhse oideachais ollscoile 4 bliana nó níos mó, agus taithí ghairmiúil 3 bliana ar a laghad ina dhiaidh sin;   **NÓ**   * Leibhéal oideachais a chomhfhreagraíonn do staidéar críochnaithe ollscoile atá fianaithe le dioplóma sa chás go maireann an ghnáth-thréimhse oideachais ollscoile 3 bliana agus taithí ghairmiúil 4 bliana ar a laghad ina dhiaidh sin;   **NÓ**   * Oiliúint ghairmiúil ar leibhéal comhionann, nuair is gá ar mhaithe le leas na seirbhíse.   **Tábhachtach:**  Is fearr staidéar ollscoile i réimse na bhfachtóirí Daonna, sa tsíceolaíocht Eirgeanamaíoch, Oibre, Eagraíochtúil nó Ceirde nó i ndisciplín chomhchosúil.   * Eolas cuimsitheach a bheith aige/aici ar theanga oifigiúil[[2]](#footnote-2) de chuid an Aontais Eorpaigh agus eolas sásúil a bheith aige/aici ar theanga oifigiúil eile[[3]](#footnote-3) de chuid an Aontais Eorpaigh, a mhéid is gá chun na dualgais a bhaineann leis an bpost a chomhlíonadh; * A bheith ina náisiúnach de Bhallstát den Aontas Eorpach nó de stát is páirtí sa Chomhaontú ar an Limistéar Eorpach Eacnamaíoch (an Íoslainn, Lichtinstéin, agus an Iorua); * A bheith i dteideal a c(h)eart iomlán mar shaoránach; * Aon oibleagáidí arna bhforchur le dlíthe is infheidhme a bhaineann le seirbhís mhíleata a bheith comhlíonta aige/aici[[4]](#footnote-4); * Na riachtanais charachtair a chomhlíonadh maidir leis na dualgais atá i gceist[[5]](#footnote-5); * A bheith corpacmhainneach chun na dualgais a bhaineann leis an bpost a chomhlíonadh[[6]](#footnote-6).   Déanfar gach iarratas incháilithe a mheasúnú agus a scóráil de réir na riachtanais atá liostaithe thíos. Tabhair faoi deara: mura gcomhlíonann iarrthóir ceann amháin ar a laghad de na critéir riachtanacha, eisiafar é/í ón bpróiseas roghnúcháin. Buanna breise is ea na critéir bhuntáisteacha. Mar sin, ní eisiafar an t-iarrthóir mura gcomhlíonann sé/sí na critéir sin.  **CRITÉIR ROGHNÚCHÁIN**  Chun cuidiú leis an gCoiste Roghnóireachta do chuid inniúlachtaí agus scileanna a mheas, iarrtar ort samplaí praiticiúla a thabhairt ó do chuid cáilíochtaí oideachais agus gairmiúla a léiríonn go bhfuil na critéir riachtanacha agus buntáisteacha á gcomhlíonadh agat:   1. *Riachtanach*  * Taithí oibre agus saineolas ábhartha i réimse na feidhmíochta daonna agus cultúr na sábháilteachta; * An cumas oibriú i ndlúthchomhar le saineolaithe teicniúla agus baill foirne iarnróid; * Ardscileanna cumarsáide scríofa agus labhartha  1. *Buntáisteach*  * Taithí le comhtháthú fachtóirí daonna i gcórais bainistíochta sábháilteachta, go háirithe maidir le bainistíocht riosca, dearadh agus bainistíocht athruithe, próisis mhonatóireachta agus próisis eile a bhaineann le feidhmiú an duine; * Taithí ag cur tacaíocht fachtóirí daonna ar fáil do thionscadail oiliúna theicniúla agus/nó forbartha scileanna/inniúlachtaí, lena n-áirítear córais tuairiscithe agus imscrúdú teagmhais/timpistí; * Taithí ag rannchuidiú leis an gcultúr eagraíochtúil agus sábháilteachta, lena n-áirítear measúnú timpeallachta sábháilteachta agus oibriú le baill foirne chun cultúr dearfach sábháilteachta a fhorbairt laistigh d’eagraíocht; * Ballraíocht (grád cairte nó cleachtóra) i gcomhlachas gairmiúil náisiúnta nó idirnáisiúnta i réimse na bhfachtóirí daonna, san eirgeanamaíocht nó sa tsíceolaíocht; * Saineolas agus taithí maidir le saincheisteanna iarnróid oibríochtúla agus/nó cothabhála; * Saineolas i dteastasú agus maoirseacht/monatóiriú a dhéanamh ar phróisis córais bainistíochta.   Ag brath ar an líon iarratas a gheofar, d’fhéadfadh go gcuirfeadh an Coiste Roghnóireachta riachtanais níos déine i bhfeidhm laistigh de na critéir roghnúcháin atá luaite thuas. |

Glao ar Iarratais do phoist mar Oifigigh Tionscadail san Aonad Sábháilteachta

Gníomhaire Sealadach2(f) (AD6) - d’fhonn liosta ionadaithe a bhunú - ERA/AD/2016/003-OPE

|  |  |
| --- | --- |
| *Dáta foilsithe:* 12/12/2016 | *An spriocdháta le haghaidh iarratas:* 12/01/2017 (23.59 ALE, am áitiúil Valenciennes) |
| *Cineál conartha:* Gníomhaire Sealadach 2(f)  *Feidhmghrúpa agus grád:* AD6 | *Ionad fostaithe:* Valenciennes, an Fhrainc |
| *Fad an chonartha:* 4 bliana agus féadfar é a athnuachan ar feadh tréimhse fosaithe nach mó ná 4 bliana. Má dhéantar é a athnuachan arís ina dhiaidh sin, conradh tréimhse éiginnte a bheidh ann | *Buntuarastal míosúil:* EUR 5,079.70 ag Céim 1, agus fachtóir ualaithe de 13.8% (ó 01/07/2016) mar aon le liúntais shonracha más infheidhme |
| *Aonad:* féach thíos | |
| *Ba cheart iarratais a chur trí ríomhphost amháin chuig:* jobs@era.europa.eu | *Liosta ionadaithe bailí go dtí:* 31/12/2017 (d'fhéadfaí síneadh ama a chur le bailíocht an liosta ionadaithe) |

|  |
| --- |
| *AN GHNÍOMHAIREACHT* |
| Bunaíodh Gníomhaireacht Iarnróid an Aontais Eorpaigh (dá ngairtear “an Ghníomhaireacht” ina dhiaidh seo) le Rialachán (AE) 2016/796 ó Pharlaimint na hEorpa agus ón gComhairle an 11 Bealtaine 2016. Is é an misean atá againn feidhmiú an chórais iarnróid a fheabhsú don tsochaí agus déanaimid amhlaidh trí rannchuidiú a dhéanamh do chruthú Limistéar Eorpach Aonair Iarnróid gan teorainneacha ina ráthaítear ardleibhéal sábháilteachta trí chur chuige comhchoiteann a fhorbairt i leith sábháilteachta ar an gCóras Cumarsáide Eorpach um Rialú Traenacha (ERTMS) agus trí rochtain shimplithe ar earnáil iarnróid na hEorpa a chur chun cinn do chustaiméirí. Ina theannta sin, beidh an Ghníomhaireacht, ón mbliain 2019 i leith, ar an Údarás Eorpach a mbeidh sé de fhreagracht air deimhnithe sábháilteachta aonair do limistéar an Aontais Eorpaigh ar fad a eisiúint chuig gnóthais iarnróid, údaruithe feithicle a eisiúint lena n-úsáid i níos mó ná tír amháin agus réamhcheadú a dheonú don bhonneagar ERTMS. Tá an Ghníomhaireacht lonnaithe in Valenciennes (ceanncheathrú) agus in Lille (ionad cruinnithe), an Fhrainc, agus fostaíonn sí 160 ball foirne faoi láthair.  Tá tuilleadh eolais maidir leis an nGníomhaireacht ar fáil ar ár suíomh Gréasáin: [http://www.era.europa.eu](http://www.era.europa.eu/) |

|  |
| --- |
| AN tAONAD SÁBHÁILTEACHTA |
| Agus í ag obair laistigh den chreat reachtaíochta a leagtar amach sa Treoir Sábháilteachta Iarnróid agus sa Rialachán Gníomhaireachta, tá foireann sábháilteachta ghníomhach bunaithe ag an nGníomhaireacht atá tiomanta tacú leis na spriocanna uaillmhianacha maidir leis an tsábháilteacht a bhaint amach, lena n-áirítear a chinntiú go mbeidh an córas Eorpach iarnróid ar thús cadhnaíochta i réimse na sábháilteachta ar leibhéal domhanda. Sa Treoir Sábháilteachta Iarnróid nua, leagtar go soiléir mar chúram ar an nGníomhaireacht an tsábháilteacht a fheabhsú ar fud na hEorpa agus tá an Ghníomhaireacht ag earcú chun an dúshlán sin a shárú. Tá feidhmiú an duine ríthábhachtach don tSábháilteacht agus tá an Ghníomhaireacht ag lorg daoine le taithí le dul ag obair leis an bhfoireann Aonaid chun ár bhfeidhmíocht a neartú sa réimse sin agus tacú le sruthanna oibre nua ar nós cultúr dearfach sábháilteachta a fhorbairt ar fud na hEorpa. |

|  |
| --- |
| *NÓS IMEACHTA CHUN IARRATAS A DHÉANAMH* |
| Chun iarratas **bailí** a dhéanamh, ní mór na doiciméid seo a leanas a chur isteach:   * Curriculum vitae mionsonraithe (CV san fhormáid AE amháin). Féach an nasc thíos:   <http://europass.cedefop.europa.eu/en/documents/curriculum-vitae/templates-instructions>   * Litir inspreagtha nach mó ná 2 leathanach, ina mínítear an fáth ar spéis leis an iarrthóir an post agus an acmhainn atá aige/aici chun obair na Gníomhaireachta a chur ar aghaidh, má roghnaítear é/í; * An ghreille cháilitheachta (féach an iarscríbhinn).   **Aon iarrthóir nach gcloíonn leis na treoracha atá luaite thuas, eisiafar é/í ón bpróiseas roghnúcháin.**  Moltar d'iarrthóirí an t-iarratas a líonadh isteach i mBéarla chun an próiseas roghnúcháin a éascú mar gurb é Béarla teanga oibre na Gníomhaireachta.  Ní mór iarratais a sheoladh trí ríomhphost chuig [**jobs@era.europa.eu**](mailto:jobs@era.europa.eu) roimh **12/01/2017** faoi 23.59 ALE (am áitiúil Valenciennes), agus **uimhir thagartha an ghlao ar iarratais a shonrú go soiléir sa líne ábhair.**  Tabhair faoi deara nach nglacfar le hiarratais a gheofar trí fhacs ná tríd an bpostas.  Má fhaightear amach, ag aon chéim den nós imeachta, go bhfuil an fhaisnéis a chuir an t-iarrthóir ar fáil mícheart, déanfar an t-iarrthóir sin a dhícháiliú.  Tá cosc ar iarrthóirí teagmháil, bíodh sí díreach nó indíreach, a dhéanamh le comhaltaí den Choiste Roghnóireachta agus tá cosc ar dhuine ar bith eile déanamh amhlaidh thar a gceann. Forchoimeádann an tÚdarás atá Údaraithe chun Conarthaí a Chur i gCrích (an AACC anseo feasta) an ceart aon iarrthóir a dhéanann neamhaird den treoir sin a dhícháiliú.  Déanfar liosta ionadaithe a bhunú, a bheidh bailí go dtí an **31/12/2017.** Féadfar fad a chur le tréimhse bailíochta an liosta ionadaithe ar chinneadh ón AACC. Féadfar an liosta ionadaithe a úsáid chun earcaíocht a dhéanamh le haghaidh poist eile lena mbaineann an phróifíl chéanna leis an gceann atá sonraithe thuas.  **Tabhair do d'aire le do thoil go bhféadfadh fadhbanna a bheith ag an gcóras méideanna móra sonraí a phróiseáil mar gheall ar an líon ard iarratas a d’fhéadfaimis a fháil faoin spriocdháta le haghaidh iarratais a chur isteach. Moltar d’iarratasóirí, dá bhrí sin, a n-iarratas a chur isteach tamall maith roimh an spriocdháta.**  **Tábhachtach:** Níor cheart na doiciméid thacaithe (e.g. cóipeanna deimhnithe de chéimeanna/dioplómaí, cruthúnas ar thaithí, etc.) a sheoladh ag an gcéim sin ach d'fhéadfaí go n-iarrfaí iad ag céim níos déanaí den nós imeachta. Ní sheolfar aon doiciméad ar ais chuig iarrthóirí. |

|  |
| --- |
| *NÓS IMEACHTA ROGHNÚCHÁIN* |
| Eagrófar an nós imeachta roghnúcháin mar seo a leanas:   1. Seiceálfaidh an Coiste Roghnóireachta bailíocht agus critéir incháilitheachta gach iarratais, 2. Iarrthóirí a chomhlíonann na critéir cháilitheachta ar fad, déanfar a n-iarratais a mheas de réir na gcritéar roghnúcháin, 3. Déanfaidh an Coiste Roghnóireachta litreacha inspreagtha agus CVanna na n-iarrthóirí incháilithe a mheas agus bunóidh sé gearrliosta de na hiarrthóirí is mó a chomhlíonann na critéir roghnúcháin de réir mar a leagtar amach sa ghlao ar iarratais iad, 4. Beidh an cuireadh bunaithe ar na scóir is airde ar bhonn an réamh-mheasúnaithe ar na critéir incháilitheachta, 5. Cuirfidh an Coiste Roghnóireachta na hiarrthóirí ar an ngearrliosta faoi agallamh agus faoi scrúdú, 6. Déanfar an scrúdú scríofa trí mheán an Bhéarla, 7. Déanfar an t-agallamh trí mheán an Bhéarla. Más é an Béarla an teanga dhúchais agat, scrúdófar an dara teanga a shonraítear sa CV le linn an agallaimh, 8. Nuair a bheidh na torthaí ar na hagallaimh agus na trialacha scríofa ar fáil, molfaidh an Coiste Roghnóireachta liosta iarrthóirí oiriúnacha[[7]](#footnote-7) don AACC. Beidh an liosta in ord aibítre, agus cuirfear liosta mionsonraithe ar fáil tar éis an agallaimh agus an scrúdaithe scríofa (más infheidhme) de na scóir a fuarthas. Na hiarrthóirí a fhaigheann na marcanna cáilitheacha san agallamh agus sna trialacha scríofa (más infheidhme), cuirfear iad ar an liosta ionadaithe (más infheidhme). Ní mór d'iarrthóirí tabhairt faoi deara nach gcinntíonn áit ar an liosta ionadaithe tairiscint poist, 9. Sula gceapfar gníomhaire sealadach, déanfaidh an AACC imscrúdú lena fháil amach an bhfuil aon leas pearsanta ag an iarrthóir a chuirfeadh isteach ar a neamhspleáchas, nó aon choinbhleacht eile leasa. Bainfidh an t-iarrthóir úsáid as foirm shonrach chun aon choinbhleacht leasa atá ann nó a d'fhéadfadh a bheith ann ar chur ar shúile an AACC. Glacfaidh an AACC aon bheart cuí is gá, 10. Beidh an liosta ionadaithe bailí go dtí an 31/12/2017. Féadfar fad a chur lena thréimhse bailíochta le cinneadh ón AACC, 11. Ceapfar iarrthóirí oiriúnacha ar chinneadh ón AACC. Sula ndéanfar tairiscint poist, d'fhéadfaí go n-éileofaí ar iarrthóirí dul faoi agallamh leis an Stiúrthóir Feidhmiúcháin. |

|  |  |
| --- | --- |
| *ACHOIMRE AR NA COINNÍOLLACHA FOSTAÍOCHTA* | |
| 1. Tá an tuarastal díolmhaithe ó cháin náisiúnta agus, ina áit sin, íoctar cáin Chomhphobail ag an bhfoinse; 2. Teidlíocht saoire bliantúla a chuimsíonn dhá lá in aghaidh na míosa féilire, chomh maith le laethanta sa bhreis ag brath ar aois agus ar ghrád an bhaill foirne, agus 2 ½ lá do bhaill foirne easaoránacha, anuas ar 16 lá saoire poiblí ar an meán in aghaidh na bliana; 3. Oiliúint ghinearálta agus theicniúil is infheidhme, agus deiseanna forbartha gairmiúla; 4. Scéim Pinsin an AE (tar éis deich mbliana seirbhíse); 5. Cosaint árachais ó thimpiste agus galar ceirde faoi Chomhscéim an AE, liúntas dífhostaíochta agus easláine agus árachas taistil; | **Ag brath ar chúinsí pearsanta an duine agus ar an tír thionscnaimh, d’fhéadfadh baill foirne bheith i dteideal na nithe seo freisin:**   1. Liúntas easaoránachta nó liúntas cónaithe eachtraigh; 2. Liúntas teaghlaigh; 3. Liúntas linbh chleithiúnaigh; 4. Liúntas oideachais; 5. Liúntas suiteála agus aisíocaíocht ar chostais aistrithe; 6. Liúntas cothaithe laethúla ar bhonn sealadach ag an tús; 7. Sochair eile (aisíocaíocht ar chostais taistil ag uair tosaithe an phoist, srl.)   Chun tuilleadh faisnéise a fháil faoi na coinníollacha faoi seach, féach **Iarscríbhinn VII leis na Rialacháin Foirne** (ó leathanach 96 go 110):  <http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF> |

|  |  |
| --- | --- |
| *GEALLTANAIS* | |
| **Gealltanas chun comhdheiseanna a chur chun cinn:**  Is fostóir comhdheiseanna í an Ghníomhaireacht agus molann sí go láidir iarratais uathu siúd a chomhlíonann na critéir incháilitheachta agus roghnúcháin, gan aon idirdhealú a dhéanamh bunaithe ar fhoras amhail náisiúntacht, aois, cine, prionsabail pholaitiúla, fealsúnachta nó chreidimh, inscne nó gnéaschlaonadh agus beag beann ar mhíchumas, ar stádas pósta ná ar aon chúinsí teaghlaigh eile. | **Nós imeachta achomhairc:**  Aon iarrthóir a mheasann go ndearnadh earráid maidir le hincháilitheacht a (h)iarratais, féadfaidh sé/sí athbhreithniú a iarraidh. Chuige sin, is féidir iarratas ar athbhreithniú a chur isteach laistigh de 20 lá féilire ó seoladh an ríomhphost ag cur in iúl dó/di gur diúltaíodh dá (h)iarratas. San iarratas ar athbhreithniú, ní mór an tagairt don nós imeachta roghnúcháin faoi thrácht a shonrú, agus an critéar cáilitheachta a bhfuiltear ag iarraidh athbhreithniú a dhéanamh ina thaobh agus an fáth a bhfuil an t-athbhreithniú á iarraidh. Ní mór an t-iarratas a sheoladh chuig bosca ríomhphoist na Gníomhaireachta (jobs@era.europa.eu).  Cuirfear an cinneadh ón gCoiste Roghnóireachta ar an ábhar in iúl don iarrthóir laistigh de 15 lá féilire tar éis a (h)iarratas a fháil. |

|  |  |
| --- | --- |
| *NÓSANNA IMEACHTA ACHOMHAIRC AGUS GEARÁIN* | |
| Má mheasann an t-iarrthóir go bhfuil siad thíos le cinneadh áirithe, is féidir leo gearán riaracháin a chur isteach faoi Airteagal 90 (2) de Rialacháin Foirne Oifigigh agus Coinníollacha Fostaíochta Sheirbhísigh Eile an Aontais Eorpaigh, ag an seoladh seo a leanas:  Stiúrthóir Feidhmiúcháin  Gníomhaireacht Iarnróid an Aontais Eorpaigh  120, rue Marc Lefrancq  FR - 59300 Valenciennes  Ní mór an gearán a chur isteach laistigh de thrí mhí ón tráth a dtugtar fógra don iarrthóir maidir leis an ngníomh a ndearna dochar dó nó di.  Má dhiúltaítear don ghearán, féadfaidh an t-iarrthóir cás a thabhairt faoi Airteagal 270 den Chonradh ar Fheidhmiú an Aontais Eorpaigh agus faoi Airteagal 91 de Rialacháin Foirne Oifigigh an Aontais Eorpaigh agus Coinníollacha Fostaíochta Sheirbhísigh Eile an Aontais Eorpaigh os comhair:  An Binse um Sheirbhís Shibhialta an Aontais Eorpaigh  Seoladh Poist  L-2925 Lucsamburg  <http://curia.europa.eu/>  Tabhair do d'aire le do thoil nach bhfuil sé de chumhacht ag an AACC aon chinneadh a dhéanann Coiste Roghnóireachta a leasú. Is é tuairim sheasta na Cúirte nach bhfuil an lánrogha leathan atá ag an gCoiste Roghnóireachta faoi réir athbhreithniú ag an gCúirt ach amháin sa chás go ndéantar sárú ar na rialacha lena rialaítear nósanna imeachta na gCoistí Roghnóireachta. | Is féidir gearán a dhéanamh leis an Ombudsman Eorpach chomh maith de bhun Airteagal 228(1) den Chonradh ar Fheidhmiú an Aontais Eorpaigh agus i gcomhréir leis na coinníollacha atá leagtha síos i gCinneadh ó Pharlaimint na hEorpa an 9 Márta 1994 maidir leis na rialacháin agus na coinníollacha ginearálta a rialaíonn feidhmiú dualgas an Ombudsman, arna fhoilsiú in Iris Oifigiúil an Aontais Eorpaigh L 113 an 4 Bealtaine 1994:  An tOmbudsman Eorpach  1, Avenue du Président Robert Schuman – CS 30403  FR – 67001 Strasbourg Cedex  [http://www.ombudsman.europa.eu](http://www.ombudsman.eu/)  Tabhair do d'aire le do thoil nach bhfuil éifeacht fionraíochta ag gearáin chuig an Ombudsman ar an tréimhse arna leagan síos in Airteagal 90 (2) agus Airteagal 91 de Rialacháin Foirne Oifigigh an Aontais Eorpaigh chun gearán nó achomharc a thaisceadh le Binse um Sheirbhís Shibhialta an Aontais Eorpaigh faoi Airteagal 270 den Chonradh ar Fheidhmiú an Aontais Eorpaigh |

|  |  |
| --- | --- |
| *COSAINT SONRAÍ* | |
| Is é an chríoch lena ndéantar próiseáil ar na sonraí a chuireann tú isteach ná bainistíocht a dhéanamh ar d'iarratas ar mhaithe le réamhroghnú agus ceapadh sa Ghníomhaireacht.  Déanfar an fhaisnéis phearsanta a iarraimid uait a phróiseáil de réir Rialachán (CE) Uimh. 45/2001 ó Pharlaimint na hEorpa agus ón gComhairle maidir le daoine aonair a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin. | Féach an nasc:  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Ní bhreithneofar ach teidil staidéir a bronnadh i mBallstáit Aontais Eorpaigh nó lena mbaineann deimhniú comhionannais arna n-eisiúint ag údaráis na mBallstát sin. [↑](#footnote-ref-1)
2. Do mháthairtheanga nó teanga oifigiúil eile de chuid an Aontais Eorpaigh a bhfuil eolas críochnúil agat uirthi a chomhfhreagraíonn do Leibhéal C1 mar a shainítear sa Chreat Comhchoiteann Tagartha Eorpach le haghaidh Teangacha (CEFR) <http://europass.cedefop.europa.eu/en/resources/european-language-levels-cefr> [↑](#footnote-ref-2)
3. Eolas ar theanga oifigiúil eile de chuid an Aontais Eorpaigh a chomhfhreagraíonn do leibhéal B2 ar a laghad mar a shainítear sa Chreat Comhchoiteann Tagartha Eorpach le haghaidh Teangacha (CEFR) [↑](#footnote-ref-3)
4. Más infheidhme [↑](#footnote-ref-4)
5. Sula gceapfar é/í, iarrfar ar an iarrthóir rathúil deimhniú a chur ar fáil ina léireofar nach bhfuil aon taifead coiriúil aige/aici [↑](#footnote-ref-5)
6. Sula gceapfar é/í, cuirfear an t-iarrthóir rathúil faoi réir scrúdú dochtúra in ionad leighis a ainmneoidh an Ghníomhaireacht chun a chinntiú go gcomhlíonann sé/sí riachtanais Airteagal 28 (e) de Rialacháin Foirne Oifigigh an Aontais Eorpaigh agus Coinníollacha Fostaíochta Sheirbhísigh eile an Aontais Eorpaigh [↑](#footnote-ref-6)
7. Ní bhreithneofar ach na hiarrthóirí sin a fuair scór foriomlán 50% ar a laghad [↑](#footnote-ref-7)